Hemsereka Komîteya Weşîye ya Rojawanî Ciwan Mistefayî doneyê 24 saetan ê peyênan ê Korona vila kerdî.
Mistefayî da zanayene ke Rojawan de 27 kesê bînî pê vîrusî kewtî û 3 kesî zî vîrusî ra merdî. Ame parekerdene ke Qamişlo, Şehba û Reqa ra hîrê kesî zî vîrusî ra merdî.
Qamişlo de 12, Dêrik de 2, Hesekê de 4, Rimêlan de 1, Tirbêsipîyê de 1, Dibêsîyê de 1, Amûdê de 3 û Şehba de zî 3 kesî pê vîrusî kewtî.
Rojawan de bi temamî 354 nêweşê Korona estê û heta nika 22 kesî zî Korona ra merdî. 58 nêweşê Korona zî bîyî weş.
